Exact în acest moment, inventăm toate aceste tehnologii
cu ajutorul cărora am putea să devenim
super oameni cu super inteligenţă.
Posibilităţile sunt aproape infinite.
Am putea avea nasuri, urechi, plămâni, rinichi printaţi (3D, n.t.).
Marea provocare este nemurirea.
Putem face ceva în acest sens ?
Sunt convins că inginerii de la MIT au luat drept exemplu zeii antici.
Ar trebui să ne întrebăm...
ne ghidează şi ne manipulează extratereştri
către acest nou viitor şi către aceşti noi oameni
ce suntem destinaţi să devenim ?
Încă din zorii civilizaţiei,
omenirea şi-a pus originile pe seama zeilor
şi a altor vizitatori din stele.
Să fie, oare, adevărat ?!
Chiar ne-au ajutat fiinţe extraterestre să ne modelăm istoria ?!
Dacă da, s-ar putea ca proiectul lor final să fie dezvăluit...
odată cu apariţia generaţiei următoare ?
Www.subtitrari-noi.ro
EXTRATEREŞTRI ANTICI
GENERAŢIA URMĂTOARE Sezonul 11, episodul 3
Traducerea şi adaptarea VLAD[ONE]
Mountain View, California. August, 1962.
La Centrul de cercetări NASA - Ames,
nou-înfiinţata Divizie de Cercetare a Biotehnologiei Umane
începe să studieze posibilitatea explorării spaţiului
cu oameni îmbunătăţiţi tehnologic, cunoscuţi drept cyborgi.
După zece luni, întocmesc un raport denumit
"Studiul Cyborg: Inginerie umană pentru spaţiu".
În el, se menţionează că astronauţii vor necesita organe artificiale
pentru a supravieţui în mediile cele mai dure din spaţiu...
pe măsură ce ne vom îndepărta de sistemul nostru solar.
Deşi proiectul a fost repede abandonat
din cauza inconvenientelor de natură tehnologică,
el a fost deschizător de noi drumuri în cercetarea ştiinţifică
axată pe avansarea speciei umane către o nouă etapă a evoluţiei:
Transumanul. (post-omul, supraomul, n.t.)
Transumanismul reprezintă folosirea tehnologiei de către oameni,
cu scopul de a-şi îmbunătăţii capacităţile fizice, psihice şi intelectuale.
Noi, transumaniştii, vrem să folosim ştiinţa şi tehnologia
pentru a ne alege singuri cum vom evolua.
Există o mulţime de transumanişti astăzi
care nu se consideră superoameni...
de exemplu, oameni care au stimulatoare cardiace
sau implanturi auditive sau proteze de şold.
Ne folosim de tehnologie, iar asta ne face mai mult decât oameni.
Ideea de a fi supraom nu este, de fapt, ceva nou,
ea provine din dorinţa noastră de a fi nemuritori,
fireşte că au existat încercări de a prelungi viaţa umană.
Oamenii s-au gândit la transumanism din vremuri imemoriale.
De la Gilgamesh, care căuta nemurirea,
la alchimie...
... la căutarea fântânii cu apă-vie.
Încercarea de a ne depăşi condiţia umană,
de a vedea dacă putem trăi veşnic,
a fost dintotdeauna un obiectiv.
Deşi noţiunea de a modifica corpul prin tehnologie există de mii de ani
transumaniştii spun că secolul 21
va schimba radical ceea ce se numeşte "a fi om"...
prin aplicarea ingineriei genetice pe o întreagă generaţie de oameni.
22 aprilie 2015. Guangzhou, China.
Geneticienii de la Universitatea Sun Yat-Sen
fac istorie, fiind prima echipă din lume
care a modificat genetic un embrion uman.
Folosind o tehnică de editare a genelor numită CRISPR-Cas9,
savanţii au putut corecta defectele genetice
care provoacă beta-thalassemia, o boală a sângelui,
prin decuparea şi reaşezarea unor porţiuni din ADN
într-un embrion fertilizat.
Folosind o nouă tehnologie numită CRISPR,
savanţii pot tăia şi înlocui părţi din ADN cu proteine modificate genetic.
Aceasta ne permite să ne transformăm, ad litteram, din ceea ce suntem.
Modificarea ADN-ului poate fi folosită nu doar la rezolvarea problemelor,
ci şi pentru a ne îmbunătăţi aspectul,
să schimbăm culoarea părului, a ochilor,
ba şi mai important, să ne schimbăm abilităţile intelectuale şi fizice.
Va genera modificarea embrionului uman un val
de ceea ce futuriştii numesc "bebeluşi proiectaţi",
copii ale căror caracteristici fizice şi capacităţi mentale
au fost alese de către părinţi ?
Mulţi consideră că nu este singura posibilitate,
ci şi că definiţia părintelui s-ar putea schimba în curând.
Marea Britanie este pe cale să devină prima ţară
care legalizează conceperea bebeluşilor din trei oameni diferiţi.
O largă majoritate din Camera Comunelor a votat în favoarea
controversatei legi "Trei părinţi pentru fertilizarea în vitro".
Guvernul britanic a declarat-o legală,
deci actualii copii s-ar putea naşte având ADN de la trei părinţi diferiţi.
Cred că există posibilitatea, în viitor,
să nu fie doar doi sau trei părinţi, ci să fie orice număr !
Pare a fi ştiinţifico-fantastic,
însă este ceva la care savanţii japonezi lucrează chiar acum.
Aceasta ar atrage după sine folosirea unui uter artificial.
Dezvoltarea copilului în acel uter artificial.
Vă puteţi imagina... dacă ajungem în acel stadiu,
nu mai contează... cine sunt părinţii.
Ar putea exista un grup de oameni cu cele mai bune gene
care să contribuie la crearea acelui copil.
Iar acesta chiar este viitorul la care să ne aşteptăm.
Este posibil să putem crea, pe cale sintetică, fiinţe umane,
alegând particularităţi genetice de la oricât de mulţi donori ?
Ar putea caracteristicile unei persoane
să fie, în curând, limitate doar de imaginaţia noastră ?
Adepţii paleoastronauticii spun că da,
sugerând o posibilitate şi mai surprinzătoare:
nu suntem primii care o facem.
Luxor, Egipt.
Aici, în templul funerar Deir el-Bahari,
se află camera mortuară a lui Hatshepsut,
singura regină care a devenit faraon.
Frescele de pe pereţi prezintă şi o scenă
cu conceperea lui Hatshepsut de către fiinţe divine.
Pe pereţii templului mortuar al reginei Hatshepsut
stă scris că... acum mult timp...
zeul Amon a venit la Ahmose, mama lui Hatshepsut, când dormea
şi, cu ajutorul puterii zeului Anum şi a Cheii Ankh,
el l-a creat pe pruncul Hatshepsut.
El foloseşte Ankh-ul... acel instrument în formă de cheie,
pentru a da viaţă, pentru a crea un om.
Orice dispozitiv care poate crea viaţă ar trebui să pară magic...
... aşadar, cine erau aceşti zei despre care vorbesc egiptenii ?
Această poveste vorbeşte exact despre conceperea lui Hatshepsut
şi e clar că este povestea unei intervenţii extraterestre
în conceperea unui copil al stelelor, Hatshepsut.
Deci, pare că avem de-a face cu un tip de tehnologie,
o tehnologie pentru ADN, care poate modifica ADN-ul uman.
Ar fi putut Hatshepsut să fie creată genetic de fiinţe nepământene ?
Şi este posibil ca oamenii abia acum să înceapă
să descopere incredibilul potenţial ascuns în interiorul nostru
de către creatorii extratereştri,
aşa cum sugerează adepţii paleoastronauticii ?
Poate că indicii suplimentare ar putea fi găsite în încercările noastre,
nu de a crea viaţa, ci de a o prelungi.
Facultatea de Stat, Pennsylvania. 15 octombrie 2015.
Dr. Gong Chen şi o echipă de biologi de la Departamentul de Ştiinţe Biologice
dezvăluie cercetările asupra unui cocktail de droguri specializate,
conceput pentru a converti în neuroni celulele non-neuronale din creier,
numite celule gliale. (nevroglii, n.t.)
90% din creier este format din celule gliale.
Aceste celule au rolul de a asista neuronii.
În acest moment, putem preleva celule gliale din creier
şi, folosind diferite chimicale, putem modifica funcţionarea lor.
Chimicalele vor transforma celulele gliale în neuroni noi.
Gong Chen speră ca traumele severe ale creierului,
bolile Parkinson şi Alzheimer, vor putea fi vindecate.
Ar putea fi vindecate tulburările degenerative ale creierului,
cum ar fi Parkinson şi Alzheimer, printr-o simplă injecţie chimică ?
Dacă da, am putea vindeca creierul de toate bolile neurologice ?
Transumaniştii consideră că utilizarea în scopuri curative
a acestei descoperiri incredibile
este doar o mică părticică dintr-un tablou mai amplu.
În viitor, am putea folosi acea tehnologie
pentru a ne mări inteligenţa până la un nivel de superoameni.
Deoarece creierul conţine doar 10% neuroni,
cum ar fi dacă am putea să ne mărim capacitatea cerebrală cu 35% ?
Asta ar putea schimba totul.
Am putea deveni o specie super inteligentă.
Am putea creşte IQ-ul uman, poate la un asemenea nivel
încât am putea avea, acum, oameni prin preajmă cu IQ-ul 1.000 ?
Ar putea studiile doctorului Chen
să conducă spre o creştere exponenţială a intelectului uman ?
Dacă da, oamenii de mâine ne vor vedea ca pe nişte primate ?
Transumaniştii sugerează că, dacă putem crea celule cerebrale noi,
am putea reproduce toate celulele corpului,
ceea ce ar avea implicaţii profunde.
Marea provocare este nemurirea.
Ce putem face în legătură cu moartea ?
Celulele mor, însă, dacă le putem înlocui,
chiar şi pe cele ale creierului şi să-l păstrăm funcţional,
atunci am putea, în teorie, să prelungim viaţa la nesfârşit.
Unii, cum ar fi Ray Kurzweil,
au sugerat că vom fi capabili de toate acestea până în 2045.
Ray Kurzweil este directorul tehnic de la Google,
un transumanist, scriitor prolific şi inventator.
El crede că, într-un viitor apropiat,
oamenii vor putea să-şi extindă vieţile la infinit.
Pentru a reuşi, el ţine o dietă zilnică,
formată din peste 100 pastile pentru îmbunătăţirea minţii şi corpului,
numite nutraceutice. (droguri, suplimente, alimente dietetice, n.t.)
Nutraceuticele sunt, la baza, droguri de diferite tipuri,
chimicale care modifică majoritatea funcţiilor organismului,
în special funcţionarea creierului.
Choline, de exemplu, ajută memoria,
deci oamenii folosesc nutraceutice pentru a-şi îmbunătăţi memoria,
să aibă ţinere de minte, să se concentreze mai bine.
Începem să vedem nutraceutice peste tot,
mai ales în Silicon Valley.
În viitor, practica îmbunătăţirii capacităţilor cognitive
va fi un lucru obişnuit.
Kurzweil şi alţii anticipează
că nutraceuticele vor genera o nouă industrie prosperă,
pe măsură ce oamenii vor utiliza suplimente
pentru a-şi îmbunătăţii corpurile şi a-şi prelungi vieţile.
Însă, adepţii paleoastronauticii cred că,
ca şi în cazul manipulării genetice,
există dovezi despre utilizarea nutraceuticelor în urmă cu mii de ani.
Datând din secolul 5 î.e.n.,
epopeea hindusă Mahabharata descrie povestea Samudra Manthan,
o luptă cerească între zei, pentru o licoare ce garanta nemurirea.
Samudra Manthan înseamnă "amestecarea oceanului de lapte".
Deci, oceanul reprezintă un ocean cosmic de lapte.
Este, în esenţă, însăşi Calea Lactee.
Existau două forţe primordiale în Univers.
Existau forţele Asuras... care erau în dezacord
cu o nouă clasă de zei... Devas.
Zeii au mers la suveranul Vishnu, iar acesta i-a întrebat,
"De ce nu încercaţi să colaboraţi cu ei ?" (cu Asuras, n.t.)
"În adâncurile oceanului există o licoare numită amrita,"
"un nectar divin al nemuririi".
"Bateţi oceanul cosmic de lapte,"
"iar acesta va produce nectarul nemuririi,"
"iar voi îl puteţi împărţii."
Zeii şi demonii au început să amestece Calea Lactee,
de aici rezultând un elixir care garanta nemurirea.
Apoi, a izbucnit un război teribil, pentru că toţi doreau elixirul.
Pentru a putea câştiga bătălia,
zeii au decis că au nevoie de această amrita, acest elixir al vieţii.
Oare nu este această poveste despre un fel de război extraterestru,
în care extratereştri se luptă pentru nutraceutice ?
Ar putea povestea despre Samudra Manthan
să fie o descriere antică a unei bătălii cereşti,
pentru a obţine un nutraceutic performant ?
Adepţii paleoastronauticii spun că da,
arătând şi alte legende antice despre elixiruri ale nemuririi.
Anticii aveau multe poveşti despre nemurire...
că ar fi fost atinsă sau accesibilă.
Chinezii aveau piersicile nemuririi. Grecii aveau ambrozia.
Mesopotamienii aveau noţiunea de soma.
În tradiţia biblică, există copacul vieţii.
Există ceva ce înghiţi şi devii nemuritor.
Această căutare se desfăşoară de mii de ani,
peste tot în lume, de către multe culturi.
Această căutare a medicamentelor inteligente,
care ne vor îmbunătăţi stilul de viaţă şi limpezimea minţii.
Aşadar, era acest nutraceutic un fel de elixir extraterestru,
bine-cunoscut în vremurile antice ?
Ar putea mărturiile antice despre elixiruri ale nemuririi
să fie chiar descrieri despre nutraceutice extraterestre ?
S-ar putea, în curând, să fie posibil
să descătuşăm întregul potenţial uman
prin simpla folosire a unei poţiuni sau pastile,
astfel împlinind un destin...
de a fi asemenea strămoşilor noştri extratereştri ?
Adepţii paleoastronauticii spun că da,
sugerând că chimia moleculară este doar începutul "upgrade-ului" uman.
Nano-roboţii chiar pot vindeca rănile din corp.
Revitalizarea corpul uman nu este dificil de realizat.
17 noiembrie 2015.
O echipă de cercetători
de la Universităţile "North Carolina State" şi "Rice"
dezvăluie primul nano-robot cu motor electric creat vreodată.
Nano-tehnologia moleculară înseamnă
construirea de dispozitive, mecanisme la scară moleculară.
"Nano" reprezintă un miliard dintr-un metru, deci foarte mic.
Coborâm la scară atomică.
Măsurând doar 244 atomi,
aceşti roboţi miniaturali sunt concepuţi
să livreze medicamente specifice în tot corpul, folosind fluxul sanguin.
Savanţii au creat bio-boţi, primii de acest fel.
Aceşti mici bio-hibrizi sunt capabili
să pătrundă prin materia vâscoasă din corpul uman.
Nano-roboţii submersibili pot fi manevraţi cu ajutorul razelor UV,
astfel, pot fi ghidaţi unde în corp să ducă nutrienţii şi medicamentele.
Atâta vreme cât avem un mijloc de a-i controla din exterior,
ei se pot deplasa foarte repede, execută o sarcină...
de exemplu, în cazul unei operaţii de cancer,
ei ar putea opera în locul medicilor, din interior.
Aceasta ar putea reprezenta un mare progres în medicină, în vindecare,
nano-roboţi care ar putea vindeca răni din corp,
remedia problemele mult mai repede,
repara ţesuturile afectate, prelungi durata de viaţă
ducându-ne, astfel, la un nou nivel al evoluţiei umane.
Transumaniştii cred că trupurile noastre vor găzdui în curând
roiuri de nano-roboţi care vor vindeca şi avertiza despre boli.
Iar unii afirmă că, datorită progresului rapid al acestei tehnologii,
nu doar generaţiile viitoare vor trăi mai mult cu zeci sau sute de ani,
ba chiar şi oamenii de astăzi.
Posibilitatea întineririi umane, comparativ cu încetinirea îmbătrânirii,
nu presupune un efort prea mare.
Astfel, dacă înţelegem îmbătrânirea
şi fundamentele proceselor care o declanşează,
ar fi foarte posibil atât să o încetinim, cât şi să o dăm înapoi.
Un astfel de exemplu îl reprezintă un studiu ce a avut loc la Harvard,
constând în întinerirea ţesutului muscular al şoarecilor.
De fapt, am întinerit aceşti şoareci.
Aşadar, dacă o putem face în condiţii de laborator,
este o chestiune de timp până când vom putea să întinerim omul.
Ar putea miliarde de roboţi microscopici
să înoate, în curând, în sistemul nostru circulator,
întărindu-ne sistemul imunitar şi chiar întinerindu-ne,
aşa cum cred transumaniştii ?
Adepţii paleoastronauticii consideră că,
dacă o astfel de transformare va avea loc,
ar putea fi un semnal că am evoluat
spre a fi asemenea strămoşilor noştri extratereştri.
Drept dovadă, ei indică spre Lista Regilor Sumerieni,
o serie de tăbliţe din piatră, cu o vechime de peste 4.000 de ani
şi pe care sunt înregistrate domniile regilor antici mesopotamieni,
care au cârmuit mai bine de 43 de mii de ani.
Lista Regilor Sumerieni a fost înmânată omenirii de către zei.
Extraordinar este că domniile acestor regi durau mii de ani.
Aceşti oameni nu au făcut declaraţii metaforice,
acestea sunt consemnări istorice precise.
Textele antice, inclusiv Biblia şi textele sumeriene,
vorbesc despre regi şi oameni care trăiesc incredibil de mult.
Matusalem, presupus a fi tatăl lui Noe, se spune că a trăit 969 de ani.
Când privim în trecut,
sunt consemnaţi clar oameni ce au trăit mult mai mult decât noi astăzi.
Ne întrebăm dacă acestor oameni nu cumva li s-a dat
sau nu cumva au avut acces la un gen de nano-tehnologie.
Iar asta alimentează dorinţa noastră de a fi asemenea zeilor.
Această nano-tehnologie este ceva ce extratereştri,
alte civilizaţii avansate, deja o deţin.
Şi ar fi logic, dacă extratereştri au venit pe planeta noastră,
să fi adus şi această tehnologie cu ei.
Ar putea cercetările
în nano-tehnologie, medicamente inteligente şi inginerie moleculară
să ne ridice la nivelul extratereştrilor
care au venit pe Pământ acum mii de ani,
aşa cum sugerează adepţii paleoastronauticii ?
Poate că indicii suplimentare am putea găsi
prin examinarea tehnologiei ce a fost dezvoltată
pentru a ne îmbunătăţi nu doar sângele, ci chiar şi carnea.
Putem folosi puterea minţii pentru a controla roboţi avatar.
Inginerii de la MIT au luat drept exemplu zeii antici.
New York. 4 mai 2015.
La conferinţa anuală TechCrunch Disrupt,
Statele Unite lansează biotehnologia BioBots,
o imprimantă 3D pentru ţesuturi biologice...
pe care o folosesc pentru a imprima o replică a urechii lui Van Gogh.
În locul substanţelor artificiale,
cerneala specială este amestecată cu biomateriale...
cum ar fi colagenul şi culturile de celule...
pentru a construi ţesut viu şi organe umane.
Abia acum începem să înţelegem cum să reproducem 3D organe.
Este un proces numit "biofabricaţie".
Firma BioBots a creat o imprimantă 3D pentru bio-fabricaţie,
care poate imprima ţesut artificial şi organe mici.
În viitor, vom vedea imprimante 3D
care ne vor bio-fabrica corpurile şi organele.
Am putea avea nasuri, plămâni, urechi, rinichi, toate printate...
în orice caz, posibilităţile ar putea fi nelimitate
şi ar putea fi necostisitoare.
Deci, medici specialişti bine pregătiţi ar putea, în viitor,
să printeze organe din propriul material genetic al omului.
Transumanişti cred că, în curând, ne vom depăşi limitările biologice,
pe măsură ce ne introducem maşini în interiorul corpurilor.
DARPA, o agenţie a Departamentului Apărării din SUA,
însărcinată cu dezvoltarea tehnologiilor pentru situaţii militare de urgenţă,
proiectează implanturi neurale care vor îmbunătăţi
viteza de reacţie şi capacitatea de memorare a soldaţilor.
În 2014, savanţii de la Universitatea din Seoul, Coreea de Sud,
fac publice cercetările despre "pielea inteligentă" sintetică,
un silicon super subţire identic cu pielea umană,
concepută pentru a îmbrăca protezele de membre,
creând posesorului senzaţia de membru natural.
Au conceput o piele care are senzori tactili în interior,
sub forma unei reţele foarte fine, cu care se poate îmbrăca proteza.
Pur şi simplu poţi simţi cum simţi cu un braţ natural,
percepi căldura sau frigul sau poţi aplica presiune.
Generaţia viitoare de membre artificiale va arăta exact ca pielea noastră,
exact ca şi mâinile şi picioarele noastre.
Va fi ceva impresionant.
Vom vedea oameni cu implanturi de proteze inteligente,
controlate direct de către creier.
Exact aşa vor arăta protezele viitorului.
Vorbesc din experienţă, pentru că am avut chiar eu unul,
implanturi legate fie la creier, fie la sistemul nervos uman...
eu am avut 100 de mici electrozi legaţi la sistemul nervos,
pentru a fi conectat la un calculator.
A fost ca şi cum ai băga un ştecher într-o priză,
doar că priza era sistemul meu nervos.
La Universitatea Columbia din New York,
m-am conectat, prin sistemul nervos, la Internet
şi am manevrat o mână robotizată cu ajutorul semnalelor de la creier.
Putem extinde sistemul nervos printr-o conexiune directă la el.
Dacă putem folosi puterea gândurilor ca să controlăm membre artificiale...
probabil, într-o zi, vom folosi aceeaşi metodă ca să controlăm roboţi-avatar.
Cred că vom vedea aceeaşi tehnologie
folosită pentru a controla avatare pe Lună.
Cred că vom vedea aceeaşi tehnologie folosită
pentru manevrarea roboţilor umanoizi pe Marte.
Ne-am putea aventura, într-o zi, în spaţiu,
în locul nostru trimiţând roboţi-avatar controlaţi de la distanţă ?
Ar fi posibil ca extratereştri să fi utilizat aceeaşi tehnologie
pentru a explora Pământul, cu mult timp în urmă ?
Adepţii paleoastronauticii spun că da,
arătând către o tehnologie în curs de dezvoltare la MIT,
ce seamănă izbitor cu aceea din descrierile antice
despre zei care au coborât din cer.
La Institutul pentru Nanotehnologii militare
de la "Massachusetts Institute of Technology" (MIT),
este în curs de elaborare o nouă piele inteligentă pentru soldaţi,
care îi va face mai rezistenţi la atacurile balistice sau chimice
şi care, de asemenea, se va auto-repara instantaneu.
Este absolut extraordinar,
întrucât, din textele antice, aflăm despre zei
care purtau o "piele" identică, ce părea să-i facă impenetrabili
la atacul cu orice armă umană.
Nu puteau muri.
Acum, când aud poveşti despre semizei, cum ar fi Hercules,
cu a sa piele de leu impenetrabilă,
sau despre Kama din Mahabharata şi armura sa impenetrabilă,
îmi pun întrebarea...
au fost sau nu au fost acestea tehnologii greşit înţelese ?
Ar putea această piele auto-reparatoare dezvoltată de MIT
să fie aceeaşi tehnologie despre care au scris strămoşii noştri
când au descris fiinţe divine invincibile ?
Suntem pe punctul de a face acest incredibil pas biologic şi evolutiv ?
Unii consideră că următorul pas al umanităţii
nu constă în adăugarea de maşini corpului nostru,
ci în a deveni noi înşine maşini.
Putem descărca orice informaţie din propriul creier într-un calculator.
Acestea sunt un fel de abilităţi care au fost interpretate drept puteri divine.
Geneva, Elveţia. 2013.
Henry Markram lansează proiectul "Creierul Uman"...
o acţiune pe durata a zece ani, finanţată de Uniunea Europeană
şi care implică sute de cercetători din 135 de instituţii din 26 de ţări.
Scopul proiectului este de a transpune creierul uman într-un calculator.
O mulţime de oameni sunt fascinaţi de ideea:
am putea reproduce structura creierului uman,
fiecare neuron şi fiecare conexiune, apoi să descărcăm aceste conexiuni
existente în creier, aceste informaţii, într-un calculator ?
Proiectul "Human Brain" este doar unul dintre multe alte asemenea proiecte.
Următorul proiect american se numeşte "BRAIN Initiative".
În 2013, preşedintele Barack Obama
dezvăluie un proiect de 4,5 miliarde de dolari, denumit "BRAIN Initiative".
Co-fondatorul Microsoft, Paul Allen, investeşte peste 500 milioane de dolari
în "Institutul Allen pentru Ştiinţa Creierului".
Futuriştii presupun că, dacă această iniţiativă va avea succes,
implicaţiile ar putea fi profunde.
Imaginaţi-vă dacă am deţine
fiecare cunoştinţă pe care fiecare om a colectat-o !
Dacă le-am aduna într-o conştiinţă digitală...
... am fi atotştiutori.
Am putea cunoaşte lucruri despre pământ şi despre viaţă
pe care niciun individ nu le ştia înainte,
pentru că ar fi rezultate din acumularea
tuturor cunoştinţelor umane strânse laolaltă.
Acestea sunt un fel de abilităţi
care au fost interpretate drept puteri divine în trecut.
Am putea fi la un pas de a crea o superinteligenţă umană,
capabilă să depăşească omul în orice activitate ?
Dacă da, există riscul să fim înlocuiţi complet de maşini ?
Transumaniştii cred că ar putea fi o combinaţie între om şi maşină.
Dacă am putea transpune creierul în tehnologie,
atunci am putea lua orice creier şi l-am copia într-un calculator.
Un creier artificial care ar putea trăi la infinit.
Ce se întâmplă dacă vom putea să ne transferăm conştiinţa
într-un fel de tehnologie virtuală a Internetului ?
Nu este un ţel greu de atins,
pentru că deja vedem implanturi neurologice
care pot fi puse în creier, folosite pentru a manevra mâini artificiale.
Ce se întâmplă dacă acele implanturi neurale
vor denatura sensul de a avea conştiinţă
şi o vor transforma în informaţie pură,
care poate exista independent de substratul biologic ?
Vor produce un creier mult mai mare, mult mai inteligent
decât orice creier uman care a existat vreodată.
Ne-ar fi putut dirija extratereştri evoluţia către tehnologie,
astfel încât să putem combina omul cu maşina,
eliminând barierele noastre biologice ?
Dacă da, ne aşteaptă un viitor bazat pe silicon digital şi cod binar ?
Mulţi cred că răspunsul se găseşte nu în ceea ce am devenit,
ci către ceea ce ne îndreptăm.
Nu va mai trece mult până când omenirea va fi pe punctul
să obţină tehnologia şi inteligenţa artificială pentru a părăsi planeta,
să meargă în spaţiu, exact ca şi extratereştri înaintea noastră.
Deci, într-un fel anume, ne ghidează şi ne manipulează extratereştri
către acest nou viitor şi nou om ce ne este destinat să devenim ?
Este posibil ca extratereştri să ne fi condus către un viitor post-biologic,
astfel încât să ne putem reuni cu ei în Univers ?
Şi dacă da, au folosit ei aceeaşi tehnologie
pentru a vizita Pământul în trecut ?
Adepţii paleoastronauticii spun că da
arătând către încercările NASA de a remodela omul pentru spaţiu.
New York, 1961.
Psihofarmacologul Nathan S. Kline şi matematicianul Manfred Clynes
publică o lucrare despre călătoria în spaţiu,
intitulată "Droguri, spaţiu şi cibernetică".
Cei doi născocesc termenul "cyborg", o fiinţă umană îmbunătăţită,
special tratată pentru a supravieţui fără costum în mediul extraterestru.
În lucrare, ei detaliază diferite căi
prin care se poate modifica corpul uman
pentru a supravieţui în spaţiu şi care, mai târziu, au servit drept inspiraţie
pentru studiul NASA "Pregătind Omul pentru spaţiu".
Corpurile noastre nu sunt potrivite pentru a trăi în spaţiu.
După numai câteva zile, ne confruntăm cu pierderi de masă musculară şi osoasă.
Există întrebarea dacă extratereştri
nu s-au confruntat cu acelaşi gen de probleme.
Eu cred că orice fiinţă capabilă
să traverseze Universul pentru a vizita Pământul
a învăţat cum să-şi construiască evoluţia,
cum să supravieţuiască în spaţiu pentru perioade lungi de timp.
Aceste fiinţe, mai mult ca sigur, ar fi, cel puţin, bio-digitale,
însemnând că s-au contopit cu propriile tehnologii.
Sau ar putea fi fiinţe pur digitale. Ar putea fi roboţi sau cyborgi.
Să fi folosit extratereştri aceleaşi tehnologii cyborg
pe care noi abia acum le dezvoltăm ?
Dacă da, ar putea fi transumanismul nostru inspirat de o dorinţă instinctivă
de a călători departe în spaţiu... în căutarea creatorilor noştri ?
A existat o preocupare pentru fuziunea dintre om şi maşină
de-a lungul întregii noastre istorii...
ideea că am putea avansa, pentru binele omenirii,
către această unire dintre tehnologie şi biologie.
Cred că se va întâmpla ca organismul nostru biologic
să fie dus către perfecţiune, orice defect să fie corectat.
Abilităţile noastre mentale şi durata de viaţă
vor fi îmbunătăţite considerabil
şi vom fi pregătiţi să mergem în spaţiu
şi, în cele din urmă, să ne întâlnim creatorii.
Este posibil ca extratereştri să ne fi conceput
cu capacitatea de a ne modela singuri într-o specie cu adevărat transumană...
... una care nu are limite,
capabilă să călătorească la stele după propria voinţă ?
Sau ar putea nano-roboţii, inteligenţa artificială
şi revoluţia digitală să distrugă omul ?
Vieţile noastre şi natura existenţei noastre
ar putea depinde de această alegere...
una care e mai aproape decât credem.
Traducerea şi adaptarea VLAD[ONE]